| **Borgmesterens Afdeling**Fælles ServiceAarhus Kommune |
| --- |
| **Udbud og Contract Management**Rådhuspladsen 28000 Aarhus CDirekte telefon: 41 80 02 37Direkte e-mail:vhi@aarhus.dkSagsnr. 22/018204Sagsbehandler:Heidi Illum Vendler |

# Status til KOSU om det tværsektorielle indkøbssamarbejde

Udbud af stomiprodukter

Udbuddet forløber planmæssigt og der bliver arbejdet intensivt på at beregne gevinsterne på de ca. 200.000 varelinjer vi har udbudt. Arbejdet forventes afsluttet i løbet af april 2022. Sortimentet er blevet præsenteret for Stomiforeningen COPA, som har udtrykt deres tilfredshed med resultatet.

Orientér og opfordr gerne jeres sygeplejersker om at deltage ved præsentationen af det nye sortiment, som brugergruppen står for i Region Syddanmarks regionsrådssal den 3. oktober 2022 kl. 13.00-17.00 i Vejle.

Udbud af websystem

Udbuddet af websystemet har netop prækvalificeret 3 leverandører, som har frist for deres indledende tilbud den 13. april 2022. Kontrakten forventes underskrevet primo juli 2022 og udviklingen begynder i august 2022.

Udbud af lager-logistik

3 leverandører er prækvalificeret og indledende tilbud er afgivet. Efter første forhandling og dialog skal enkelte punkter i udbudsmaterialet præciseres yderligere, hvorefter fristen for endeligt tilbud er 3. maj 2022.

Stop-go-beslutning og driftsstart

Efter genberegning af businesscasen i maj/juni er der planlagt stop-go-beslutning den 13.06.2022, hvor styregruppen tager stilling til, om den tværsektorielle løsning samlet set fortsat giver værdi for borgere m. stomi, kommuner og regioner. Rullende driftsstart er fortsat planlagt til 1. juni 2023 og derefter i henhold til kommunernes egne ønsker.

Forberedelse af udbud: Urologi, sårpleje, diabetes og Klinisk ernæring

Sideløbende med ovennævnte udbud, forberedelse af implementering og kompetenceløft, arbejder vi på at sikre de tilsluttede kommuner og regioner mest mulig værdi af deres investering i den fælles løsningsmodel. Det gør vi ved at forberede konkrete udbud på de 4 produktområder der er indskrevet optioner for i den tværsektorielle løsning. Det drejer sig om:

 Urologi – forventet driftsstart 2025

 Sårpleje – forventet driftsstart 2026

 Diabetes – forventet driftsstart 2027

 Klinisk ernæring – forventet driftsstart 2027

Vi opfordrer kommunerne til dels at have fokus på kompetenceløftet på stomiområdet, dels at tage hensyn til de kommende tværsektorielle udbud når der skal tages stilling til evt. tilslutning til SKI eller KomUdbud på de nævnte produktområder.

Evaluering af stomi

Det er vigtigt, at vi med den nye tværsektorielle løsning opnår de ønskede gevinster for borgere med stomi. Derfor bliver der forberedt en borger tilfredshedsmåling, som alle tilsluttede kommuner opfordres til at deltage i. Nærmere information og materiale følger, så I kan forberede jer i god tid.